ankerspill
Store norske leksikon,Teknologi og industri,Transport,Sjøfart og skipsindustri,Skipstekniske og nautiske begrep,Skipsutstyr og maritime objekter
Ankerspill er vinsjer, kabelarskiver eller tromler som brukes til å hive og hale ankerkjettingen på skip.
Ankerspillet kan drives av dampmaskiner, elektrisk kraft, forbrenningsmotorer eller hydraulikk, og griper tak i kjettingen med spesiallagde drev som kan åpnes og lukkes. For å bremse eller stoppe kjettingen brukes egne friksjonsbremser. De sterkeste ankerspillene kan håndtere flere titalls tonn, mens mindre ankerspill kan være hånddrevne brattspill. Tradisjonelt ble det brukt gangspill som mekanisk hjelp for å heise ankeret.På enkelte ankerspill er det overgangssystemer til forhalingsnokker, eller tromler, som kan trekke trosser hvis ankeret settes med en kombinasjon av ankerkjetting og trosse. Les mer i Store norske leksikon spill anker ankerlanterne ankerdavit